Dag drie in Oscar-borgtogaansoek - Maroela Media
Die staat en verdedigingspan sal Donderdag hul slotbetoë in die Pretoriase landdroshof lewer. Die verrigtinge sal na verwagting om 11:00 begin.
Adv. Barry Roux, Pistorius (26) se regsverteenwoordiger, het die polisie Woensdag daarvan beskuldig dat hulle die toneel besmet het terwyl hulle die skietdood van Reeva Steenkamp (29) ondersoek het. Hy het die ondersoekbeampte in die saak, ao. Hilton Botha, daarvan beskuldig dat hy sonder beskermende skoenoortreksels in Pistorius se huis rondgeloop het. Roux het Botha sover gekry om te erken dat hy nie kan bewys dat Pistorius sy prostese aangesit het voor die skietery nie. Volgens Roux het die verdediging ŉ span deskundiges by Pistorius se huis ingestuur na die polisie se ballistiese deskundiges klaar die huis gefynkam het. Roux sê hulle het ŉ punt van ŉ koeël in die toiletbak gevind wat nie deur die polisie se deskundiges gevind is nie. Botha het gesê hy is bewus daarvan.
Botha het tydens kruisverhoor ook erken hy kon geen bewyse op die toneel vind wat in teenstelling is met Oscar se weergawe van gebeure nie. Hy het ook erken dat Steenkamp se nadoodse ondersoek geen teken van aanranding of tekens dat sy haarself verdedig het, toon nie.
Die staat voer aan dat Pistorius beplan het om Steenkamp op Valentynsdag in sy spoghuis in die Silwer Woods-landgoed in die ooste van Pretoria te skiet. Hy is sedertdien in aanhouding by die Brooklyn-polisiestasie.
Goeie wetter!! Hierdie gaan asof dit die trial is! Regtig waar?? Gee hom borg sodat die verhoor kan begin!
Hi jy’ wat dink jy gaan gebeur met die hofsaak van Oscar Pistorius? Vertel asb’
Verhoor van Oscar Pistorius! Wonder wat gaan gebeur’ wat dink jy gaan gebeur? Vertel ons almal asb!